ที่ มท ๐๘20.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม.10300

####  มกราคม 2563

# เรื่อง สำรวจรายชื่อองค์กรปกครองส่วนท้องถิ่นที่รับผิดชอบแหล่งธรรมชาติอันควรค่าแก่การอนุรักษ์ประเภทถ้ำ

# เรียน ผู้ว่าราชการจังหวัด ตามบัญชีแนบท้าย

สิ่งที่ส่งมาด้วย 1. บัญชีรายชื่อแหล่งธรรมชาติประเภทถ้ำที่อยู่ในความดูแลขององค์กรปกครองส่วนท้องถิ่น
 จำนวน 1 ชุด
 2. แบบสำรวจแหล่งธรรมชาติประเภทถ้ำที่อยู่ในความดูแลขององค์กรปกครองส่วนท้องถิ่น
 จำนวน 1 ชุด

#  ด้วยกรมส่งเสริมการปกครองท้องถิ่นได้เข้าร่วมประชุมคณะอนุกรรมการด้านนโยบายและการมีส่วนร่วม ครั้งที่ 1/2562 เมื่อวันอังคารที่ 26 พฤศจิกายน 2562 โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เป็นประธาน ซึ่งในที่ประชุมดังกล่าวมีการกล่าวถึงแหล่งธรรมชาติอันควรค่าแก่การอนุรักษ์ประเภทถ้ำที่อยู่ในความรับผิดชอบขององค์กรปกครองส่วนท้องถิ่น จำนวน 606 แห่ง ซึ่งปัจจุบันกรมส่งเสริมการปกครองท้องถิ่นยังไม่มีข้อมูลดังกล่าว

 ในการนี้ เพื่อให้กรมส่งเสริมการปกครองท้องถิ่นมีข้อมูลถ้ำที่อยู่ในการดูแลขององค์กรปกครองส่วนท้องถิ่นอย่างถูกต้อง ครบถ้วน สำหรับเป็นข้อมูลประกอบการพัฒนาถ้ำ จึงขอให้จังหวัดแจ้ง
องค์กรปกครองส่วนท้องถิ่นดำเนินการตรวจสอบบัญชีรายชื่อแหล่งธรรมชาติประเภทถ้ำที่อยู่ในความดูแล
ขององค์กรปกครองส่วนท้องถิ่น และสำรวจว่าอยู่ในความรับผิดชอบขององค์กรปกครองส่วนท้องถิ่นใด
ตามสิ่งที่ส่งมาด้วย 1 รวมทั้งหากมีรายชื่อถ้ำใดที่อยู่ในพื้นที่นอกเหนือจากบัญชีรายชื่อให้รายงานเพิ่มเติมด้วย ทั้งนี้ การรายงานผลการสำรวจให้รายงานตามแบบสำรวจที่ส่งมาด้วย 2 พร้อมทั้งส่งเอกสารไฟล์ excel
มาทางไปรษณีย์อิเล็กทรอนิกส์ nsdivision.dla@gmail.com อีกทางหนึ่ง ภายในวันจันทร์ที่ 27 มกราคม 2563

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

ร.อสถ. ................................

ผอ.กสว. .............................

ผอ.กง.ทช. ..........................

หน.ง. ..................................

จนท. ...................................

กลุ่มงานทรัพยากรธรรมชาติ

โทร. ๐๒ 2๔๑ ๙๐๐๐ ต่อ ๒๑๑๒ - 2113

โทรสาร 02 241 2066

ผู้ประสานงาน นางสาวจริดา จิตราวัฒน์

**บัญชีแนบท้าย**

1. จังหวัดเชียงราย 28. จังหวัดอุบลราชธานี
2. จังหวัดเชียงใหม่ 29. จังหวัดยโสธร
3. จังหวัดน่าน 30. จังหวัดอำนาจเจริญ
4. จังหวัดแพร่ 31. จังหวัดจันทบุรี
5. จังหวัดแม่ฮ่องสอน 32. จังหวัดชลบุรี
6. จังหวัดลำปาง 33. จังหวัดปราจีนบุรี
7. จังหวัดลำพูน 34. จังหวัดระยอง
8. จังหวัดอุตรดิตถ์ 35.จังหวัดสระแก้ว
9. จังหวัดอุทัยธานี 36. จังหวัดกาญจนบุรี
10. จังหวัดสุโขทัย 37. จังหวัดสุพรรณบุรี
11. จังหวัดนครสวรรค์ 38. จังหวัดเพชรบุรี
12. จังหวัดพิจิตร 39. จังหวัดราชบุรี
13. จังหวัดพิษณุโลก 40. จังหวัดประจวบคีรีขันธ์
14. จังหวัดเพชรบูรณ์ 41. จังหวัดลพบุรี
15. จังหวัดตาก 42. จังหวัดชัยนาท
16. จังหวัดกาฬสินธุ์ 43. จังหวัดสระบุรี
17. จังหวัดขอนแก่น 44. จังหวัดกระบี่
18. จังหวัดนครราชสีมา 45. จังหวัดชุมพร
19. จังหวัดชัยภูมิ 46. จังหวัดตรัง
20. จังหวัดร้อยเอ็ด 47. จังหวัดนครศรีธรรมราช
21. จังหวัดเลย 48. จังหวัดนราธิวาส
22. จังหวัดสกลนคร 49. จังหวัดพังงา
23. จังหวัดสุรินทร์ 50. จังหวัดพัทลุง
24. จังหวัดหนองคาย 51. จังหวัดยะลา
25. จังหวัดหนองบัวลำภู 52. จังหวัดระนอง
26. จังหวัดอุดรธานี 53. จังหวัดสุราษฎร์ธานี
27. จังหวัดนครพนม 54. จังหวัดสงขลา